Nordsø Oceanarium og Nordsø Forskerpark - de navne afløser 1. januar 2008 de hidtil kendte Nordsømuseet og Nordsøcentret i Hirtshals. Samtidig tilføjes navnene Nordsøen Skoletjeneste og Nordsøen Konference. De nye navne skal sende et klart signal om, at centret er en fælles enhed med flere strenge at spille på. Navneskiftet er en naturlig forlængelse af organisatoriske ændringer. Siden efteråret 2006 har direktør Jens Otto Størup stået i spidsen for dne fælles ledelse. Med den samlede ledelse er der skabt bedre mulighed for at videreføre et endnu mere dynamisk kraftcenter for forskning, udvikling og formidling inden for fisk, fiskeri og akvakultur, hedder det i en pressemeddelelse fra centret.
Ny organisation - og navne der rammer bedre